## Pravilnik o izmjenama i dopunama Pravilnika o porezu na dodanu vrijednost

### NN 34/2008 (26.3.2008.), Pravilnik o izmjenama i dopunama Pravilnika o porezu na dodanu vrijednost

# MINISTARSTVO FINANCIJA

**1122**

Na temelju članka 27. Zakona o porezu na dodanu vrijednost (»Narodne novine«,
broj 47/95, 106/96, 164/98, 105/99, 54/00, 73/00, 48/04, 82/04, 90/05, 76/07)
ministar financija donosi

## PRAVILNIK

### O IZMJENAMA I DOPUNAMA PRAVILNIKA O POREZU NA DODANU VRIJEDNOST

Članak 1.

U Pravilniku o porezu na dodanu vrijednost (»Narodne novine«, broj 60/96,
113/97, 7/99, 112/99, 119/99 – ispravak, 44/00, 63/00, 80/00, 109/00, 54/01,
58/03, 198/03, 55/04, 77/04 – ispravak, 153/05 i 79/07) u članku 73.c dodaju se
novi stavci 6. i 7. koji glase:
»(6) Iznimno od odredbi stavka 2. i 3. ovoga članka, radi ostvarivanja poreznog
oslobođenja temeljem Okvirnog sporazuma između Europske komisije i Vlade
Republike Hrvatske u svezi sudjelovanja Republike Hrvatske u programima pomoći
Europske zajednice za projekte koji se financiraju iz potpore Europske zajednice
(»Narodne novine – Međunarodni ugovori« br. 8/02 i 11/02) i Okvirnog sporazuma
između Vlade Republike Hrvatske i Komisije europskih zajednica o pravilima za
suradnju u svezi financijske pomoći Europske zajednice Republici Hrvatskoj u
provedbi pomoći u okviru Instrumenta pretpristupne pomoći (IPA) (»Narodne novine
– Međunarodni ugovori« br. 10/07), jedinica za provedbu projekta (nositelj
projekta) obvezna je korisniku projekta dati jedan primjerak ovjerenog preslika
stranica ugovora iz kojih se vide podaci o potpisniku ugovora, naziv projekta,
broj ugovora, iznos i namjena potpore – financijske pomoći.
Korisnik projekta preslik tih ovjerenih stranica ugovora ovjerava svojim žigom i
daje isporučitelju pri nabavi dobara i usluga. Navedeni ovjereni preslik će
isporučitelju biti dokaz da ima pravo ne zaračunati porez na dodanu vrijednost
pri isporuci dobara i usluga u skladu s odredbom članka 13. točka 4. Dodatka A
Okvirnog sporazuma između Europske komisije i Vlade Republike Hrvatske u svezi
sudjelovanja Republike Hrvatske u programima pomoći Europske zajednice za
projekte koji se financiraju iz potpore Europske zajednice i odredbom članka 26.
stavak 2. točka b Okvirnog sporazuma između Vlade Republike Hrvatske i Komisije
europskih zajednica o pravilima za suradnju u svezi financijske pomoći Europske
zajednice Republici Hrvatskoj u provedbi pomoći u okviru Instrumenta
pretpristupne pomoći (IPA).
Ako je jedinica za provedbu projekta ujedno i korisnik projekta tada ona kao
korisnik projekta daje ovjereni preslik stranica ugovora isporučitelju dobara
radi ostvarivanja prava na oslobođenje od plaćanja poreza na dodanu vrijednost.

Jedinica za provedbu projekta obvezna je Poreznoj upravi, Područnom uredu
Zagreb, do kraja veljače tekuće godine za prethodnu godinu, dostaviti izvješće o
ostvarenim oslobođenjima od plaćanja PDV-a pri nabavi robe i usluga u tuzemstvu
na obrascu »Izvješće o ostvarenim oslobođenjima od plaćanja PDV-a« koji je
sastavni dio ovog Pravilnika, po svakom korisniku projekta i ugovoru unutar
projekta koje se financira iz potpore – financijske pomoći Europske zajednice.

Jedinica za provedbu projekta obvezna je voditi evidencije o ostvarenim
oslobođenjima pri nabavi robe i usluga u tuzemstvu po korisnicima projekta.
Korisnik projekta obvezan je voditi evidenciju o ostvarenim oslobođenjima pri
nabavi robe i usluga u tuzemstvu po isporučiteljima dobara i usluga koja mora
sadržavati podatke o nazivu projekta, broj ugovora i podatke o isporučiteljima
(naziv, adresu, matični broj), broj računa i iznos naknade za isporučena dobra i
obavljene usluge.
(7) Ovjeren preslik stranica ugovora iz stavka 6. ovog članka podnosi se i
nadležnoj carinarnici, radi oslobađanja od plaćanja carine i poreza na dodanu
vrijednost, kada se radi provedbe programa pomoći – financijske potpore obavlja
uvoz dobara iz inozemstva.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 410-19/08-01/15
Urbroj: 513-07-21-01/08-1
Zagreb, 5. ožujka 2008.

Ministar financija
**Ivan Šuker, v. r.**

IZVJEŠĆE O OSTVARENIM OSLOBOĐENJIMA OD PLAĆANJA PDV-a

|  |  |  |  |  |  |
| --- | --- | --- | --- | --- | --- |
| Redni broj : ……………… | | | | | |
| Program : .......................              Proračunska godina: ......................  Naziv projekta: ...............................................................................  Početak: .........................            Planirani završetak: ............................  Korisnik projekta : .......................................................................  Broj ugovora: ................................................................................. | | | | | |
| Temelj poreznog oslobođenja: Okvirni sporazum između Europske komisije i Vlade RH (»Narodne novine – Međunarodni ugovori« 8/2002 i 11/2002) i Okvirni sporazum između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori« br. 10/07) | | | | | |
| U skladu s člankom 13. t. 4. Dodatka A Okvirnog sporazuma između Europske komisije i Vlade RH i člankom 26. Okvirnog sporazum između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA), na sljedeće isporuke koje se financiraju iz potpore EZ-a porez na dodanu vrijednost nije obračunat : | | | | | |
| Red. br. | Naziv isporučitelja i adresa | Matični broj isporučitelja | Broj i datum računa | Vrijednost dobara i usluga bez PDV-a (KN) | Vrijednost dobara i usluga bez PDV-a  (EUR) |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| SVEUKUPAN IZNOS | | | | | |
| Jedinica za provedbu projekta: | | | | | |
| Odgovorna osoba: ……………………………………….  Mjesto i datum: ………………………………………….  Potpis i pečat | | | | | |

Pravilnik, NN 34/2008-1122
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)